Απόφαση του Γενικού Δικαστηρίου (τέταρτο τμήμα)
της 15ης Ιουλίου2015 — GEA Group κατά Επιτροπής
(Υπόθεση T‑45/10)
«Ανταγωνισμός — Συμπράξεις — Ευρωπαϊκές αγορές των σταθεροποιητών θερμότητας ESBO/εστέρες — Απόφαση διαπιστώνουσα παράβαση του άρθρου 81 ΕΚ και του άρθρου 53 της Συμφωνίας ΕΟΧ — Καθορισμός των τιμών, κατανομή των αγορών και ανταλλαγή ευαίσθητων εμπορικών πληροφοριών — Πρόστιμα — Καταλογισμός της παραβάσεως — Κεφαλαιουχικό τεκμήριο — Διάρκεια και απόδειξη της παραβάσεως — Παραγραφή — Διάρκεια της διοικητικής διαδικασίας — Εύλογος χρόνος — Δικαιώματα άμυνας»
1.                     Ανταγωνισμός — Κανόνες της Ένωσης — Παραβάσεις — Καταλογισμός — Μητρική εταιρία και θυγατρικές — Οικονομική μονάδα — Κριτήρια εκτιμήσεως — Τεκμήριο ασκήσεως καθοριστικής επιρροής από τη μητρική εταιρία επί των θυγατρικών που της ανήκουν εξ ολοκλήρου ή σχεδόν εξ ολοκλήρου και στην περίπτωση εταιρίας χαρτοφυλακίου — Υποχρεώσεις, ως προς την απόδειξη, της εταιρίας που επιδιώκει την ανατροπή του τεκμηρίου αυτού — Παραβίαση των αρχών του τεκμηρίου αθωότητας, της προσωπικής ευθύνης και της νομιμότητας των ποινών — Δεν υφίσταται (Άρθρο 81 ΕΚ· Συμφωνία ΕΟΧ, άρθρο 53· κανονισμός 1/2003 του Συμβουλίου, άρθρο 23 § 2) (βλ. σκέψεις 133-136, 141-145, 155, 162-165)
2.                     Ανταγωνισμός — Κανόνες της Ένωσης — Παραβάσεις — Καταλογισμός — Μητρική εταιρία και θυγατρικές — Οικονομική μονάδα — Κριτήρια εκτιμήσεως — Άσκηση καθοριστικής επιρροής στη συμπεριφορά της θυγατρικής που μπορεί να συναχθεί από δέσμη ενδείξεων σχετικά με τις οργανωτικές, οικονομικές και νομικές σχέσεις με τη μητρική της εταιρία (Άρθρο 81 ΕΚ· Συμφωνία ΕΟΧ, άρθρο 53· κανονισμός 1/2003 του Συμβουλίου, άρθρο 23 § 2) (βλ. σκέψεις 169, 170, 176-184)
3.                     Ανταγωνισμός — Διοικητική διαδικασία — Απόφαση της Επιτροπής διαπιστώνουσα παράβαση — Η Επιτροπή φέρει το βάρος αποδείξεως της παραβάσεως και της διάρκειάς της — Περιεχόμενο της έννοιας του βάρους αποδείξεως — Βαθμός ακρίβειας που απαιτείται για τα αποδεικτικά στοιχεία που έλαβε υπόψη η Επιτροπή — Δέσμη ενδείξεων — Υποχρεώσεις, ως προς την απόδειξη, των επιχειρήσεων που αμφισβητούν το υποστατό ή τη διάρκεια της παραβάσεως (Άρθρο 81 ΕΚ· Συμφωνία ΕΟΧ, άρθρο 53· κανονισμός 1/2003 του Συμβουλίου, άρθρο 2) (βλ. σκέψεις 188-199, 253)
4.                     Ανταγωνισμός — Διοικητική διαδικασία — Υποχρεώσεις της Επιτροπής — Τήρηση εύλογου χρόνου — Ακύρωση της αποφάσεως με την οποία διαπιστώνεται παράβαση λόγω υπερβολικής διάρκειας της διαδικασίας — Προϋπόθεση — Προσβολή των δικαιωμάτων άμυνας των οικείων επιχειρήσεων — Το βάρος αποδείξεως το φέρει ο ενδιαφερόμενος — Περιεχόμενο (Άρθρο 81 ΕΚ· Συμφωνία ΕΟΧ, άρθρο 53) (βλ. σκέψεις 293-297, 302-309)
5.                     Ανταγωνισμός — Διοικητική διαδικασία — Σεβασμός των δικαιωμάτων άμυνας — Ανάγκη πληροφορίας — Εξουσία εκτιμήσεως της Επιτροπής (Άρθρο 81 ΕΚ· Συμφωνία ΕΟΧ, άρθρο 53· κανονισμός 1/2003 του Συμβουλίου, άρθρο 18) (βλ. σκέψη 311)
Αντικείμενο
Αίτημα περί ακυρώσεως της αποφάσεως C(2009) 8682 τελικό της Επιτροπής, της 11ης Νοεμβρίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (υπόθεση COMP/38589 — Σταθεροποιητές θερμότητας), ή, επικουρικώς, αίτημα περί μειώσεως του ύψους του επιβληθέντος προστίμου.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την GEA Group AG στα δικαστικά έξοδα.